Source: https://finlex.fi/fi/laki/alkup/1975/19750939
Timestamp: 2020-02-21 00:58:44+00:00
Document Index: 18738872

Matched Legal Cases: ['tuomioistuin ', 'tuomioistuin ', '§2', '§4', '§2', '§3', '§39', '§5']

Asetus sakon ja sen muuntorangaistuksen sekä… 939/1975 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1975 › 939/1975
Asetus sakon ja sen muuntorangaistuksen sekä eräiden muiden rikosoikeudellisten seuraamusten ja valtiolle maksettaviksi tuomittujen korvausten täytäntöönpanosta annetun asetuksen muuttamisesta
Oikeusministerin esittelystä muutetaan sakon ja sen muuntorangaistuksen sekä eräiden muiden rikosoikeudellisten seuraamusten ja valtiolle maksettaviksi tuomittujen korvausten täytäntöönpanosta 23 päivänä toukokuuta 1969 annetun asetuksen (321/69) 1 luvun otsake, 1 §, 2 §:n 1 momentti, 4 §, 10 §:n 1 momentti, 36 ja 39 §:t sekä 65 §:n 3 momentti,
sellaisina kuin niistä ovat 1 ja 4 § osittain muutettuina 5 päivänä kesäkuuta 1970 annetulla asetuksella (376/70) sekä 2 §:n 1 momentti mainitussa asetuksessa, seuraavasti:
Täytäntöönpanokirja.
Sakkoa sekä menetetyksi tuomittua tiettyä esinettä tai muuta omaisuutta sekä saamista eli menetetyksi tuomittua rahamäärää ja valtiolle, Suomen Pankille, Postipankille tai kansaneläkelaitokselle maksettavaksi tuomittua korvausta koskevaa täytäntöönpanoa varten on:*L 1) yleisen alioikeuden rikosasioissa laadittava oikeusministeriön vahvistaman tuomiolauselmakaavan mukainen päätösilmoitus ja muissa asioissa pidettävä sakkoluetteloa; sekä
2) muun tuomioistuimen ja muun mainittuja seuraamuksia tuomitsevan viranomaisen, paitsi rangaistusmääräystuomarin, pidettävä sakkoluetteloa.
3) jäljennös rangaistusmääräyksestä; sekä
4) jäljennös tuomioistuimen tai muun viranomaisen päätöksestä tai pöytäkirjasta taikka lyhennysjäljennös siitä.
Päätösilmoitukseen, sakkoluetteloon ja rangaistusmääräykseen on merkittävä ne tuomittua ja päätöksen sisältöä koskevat tiedot, jotka ovat tarpeen täytäntöönpanoa varten. Alioikeuden on merkittävä päätösilmoitukseen ja sakkoluetteloon, onko virallinen syyttäjä antanut tuomitulle tässä asetuksessa tarkoitetun ilmoituksen sakon tai saamisen määrästä.
Päätösilmoitukset ja ilmoitukset rangaistusmääräysasiain ratkaisuista (A-kappale) on lähettävä oikeusministeriölle, joka toimittaa jäljennökset niistä sen läänin lääninhallitukselle, jonka alueella alioikeuden varsinainen istuntopaikka sijaitsee tai muun viranomaisen toimipaikka on. Rangaistusmääräysasiain ratkaisut on lähetettävä siinäkin tapauksessa, että rangaistusmääräystuomari on katsonut, ettei asiasta voida antaa rangaistusmääräystä.
Täytäntöönpanoa varten on ote sakkoluettelosta kultakin kuukaudelta taikka kihlakunnanoikeuden kustakin yleisestä istunnosta tai välikäräjistä lähetettävä 1 momentissa tarkoitetulle lääninhallitukselle.
Täytäntöönpanokirja on lähetettävä tyytymättömyyden ilmoittamiseen säädetyn ajan päätyttyä kultakin kuukaudelta ennen seuraavan kuukauden 15 päivää ja, jos täytäntöönpanokirja on ote sakkoluettelosta, sanottu ote vastaavasti kustakin yleisestä istunnosta tai välikäräjistä kuukauden kuluessa niiden päättymisestä.
Jollei yleisen alioikeuden, sotaoikeuden, maistraatin tai järjestysoikeuden sakkoluetteloon ole jonkin kuukauden aikana taikka yleisessä istunnossa tai välikäräjissä tehty merkintää, on siitä lähetettävä ilmoitus lääninhallitukselle 3 momentissa säädetyssä ajassa.
Lääninhallituksen on talletettava jäljennös täytäntöönpanokirjoista ja merkittävä sille suoritetut maksut ja sakkorangaistuksen osalta tarkastettava, onko päätös saanut lainvoiman. Sen jälkeen täytäntöönpanokirja on lähetettävä asianomaiselle ulosottomiehelle, jonka on huolehdittava, että päätös niiltä osin kuin maksua ei ole tapahtunut pannaan täytäntöön.
Milloin tuomioistuin on rangaistusten täytäntöönpanosta annetun asetuksen 6 luvun 9 §:n 2 momentin nojalla määrännyt muuntorangaistuksen pantavaksi täytäntöön tai milloin ylempi tuomioistuin on ratkaissut mainitunlaisen muuntorangaistuksen täytäntöönpantavaksi määräämistä koskevan asian, on täytäntöönpanokirjain lähettämisestä läänihallitukselle sekä lääninhallituksen ja muiden täytäntöönpanoviranomaisten velvollisuudesta huolehtia muuntorangaistukseen tuomitun toimittamisesta rangaistuslaitokseen sekä muista täytäntöönpanoon liittyvistä toimenpiteistä soveltuvin kohdin voimassa, mitä välittömästi tuomitun ehdottoman vankeusrangaistuksen täytäntöönpanosta on säädetty. Täytäntöönpanokirjasta ja mahdollisesta etsintäkuulutuksesta tulee ilmetä myös muunnettujen sakkojen kokonaisrahamäärä.
Tuomioistuimelle tehdystä edellä tarkoitetusta ilmoituksesta on tehtävä merkintä tuomioistuimen päätökseen ja päätösilmoitukseen tai sakkoluetteloon sekä lääninhallitukselle tehdystä ilmoituksesta täytäntöönpanokirjaan.
1 luku - Täytäntöönpanokirja.1§2§4§2 luku - Sakon sekä eräiden muiden rikosoikeudellisten seuraamusten ja saamisten täytäntöönpano.10§3 luku - Muuntorangaistuksen määräämiseen ja täytäntöönpanoon liittyvät toimenpiteet.36§39§5 luku - Erinäiset säännökset.65§